L´estáu de felicidá nel que vive´l Presidente dende hai 11 años, xunto colos sistemáticos y permanentes sobrecostos de la obra pública n´Asturies, son el verdaderu fechu diferencial de l´autonomía asturiana. Nin la cultura, nin la llingua, nin la identidá. Non, Presidente. El fechu diferencial son la so felicidá y los sobrecostos.    Y esto, señor Presidente, ´también lo dice todo el mundo´.    Usté  señor Presidente, vive nun estáu de felicidá que nun se corresponde cola realidá d´esti País. Una realidá que diba conocer si saliera del audi o de la moqueta del so despachu y preguntara a la xente. Igual a la mesma xente que trabaya nesta Cámara. A los homes y les muyeres que trabayen nesta Xunta Xeneral, a los que baxó´l sueldu un 5%. O nel Principáu, onde amás del sueldu quitaron, ente otres coses les ayudes pa los fíos y fíes con discapacidá.